श्री विजय कृष्ण गोस्वामी जी के पुत्र श्री मन्माध्व गौड़ेश्वर वैष्णवाचार्य श्री अतुल कृष्ण गोस्वामी जी हुए, जिन्होंने गौड़ीय सम्प्रदाय का मुक्त कण्ठ से प्रचार किया तथा बड़े-बड़े संतों एवं विद्वानों से सम्मान प्राप्त किया। श्री अतुल कृष्ण गोस्वामी जी के ज्येष्ठ पुत्र श्री विभूतिकृष्ण गोस्वामी जी सरल भाव से श्री राधारमण जी की सेवा में समर्पित हैं। श्री विभूति कृष्ण गोस्वामी जी के पुत्र श्री मन्माध्व गौड़ेश्वर वैष्णवाचार्य श्री कार्तिक गोस्वामी जी, जिन्होंने अपने दादाजी से शास्त्र शिक्षा प्राप्त की तथा गुरु दीक्षा ली। इस समय ये सम्पूर्ण विश्व में हरिनाम एवं भक्ति के प्रचार के लिये कार्यरत हैं। आप पंजाब के अमृतसर, पटियाला, चंडीगढ़ और लुधियाना प्रांत में मुख्यतः दीक्षा प्रदान करते हैं और वृन्दावन आकर श्री राधारमण जी की सेवा में समर्पित हो जाते हैं।